**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.03.2023, ora 08.00 – 07.03.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.03.2023, ora 07.00**

**RÂURI**

**Debitele au fost în general în scădere,** exceptând râurile din bazinul Someșului Mic, bazinele superioare ale Crasnei, Barcăului, Crișurilor și Arieșului unde au fost în creștere ca urmare a precipitațiilor prognozate, a cedării apei din stratul de zăpadă și propagării și râurile din bazinele hidrografice: Vedea, Siret, Prut, cele din Dobrogea, bazinele mijlocii și inferioare ale Jiului, Argeșului, Ialomiței și bazinul inferior al Oltului, unde au fost relativ staționare.

Debitele se situează în general la valori în jurul și peste mediile multianuale lunare, exceptând râurile din bazinele hidrografice Vedea, Buzău, Bârlad, Prut, bazinele mijlocii și inferioare ale Argeșului, Moldovei, Trotușului, bazinele inferioare ale Jiului, Oltului, Ialomiței, Bistriței, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea,Tazlău, Bârlad și Jijia.

Se mai situează **peste COTELE DE ATENȚIE, în scădere, râurile la stațiile hidrometrice: Crasna – Domănești (400+83)-jud.SM, Crasna – Berveni (490+45)-jud.SM (sectoare îndiguite)**.

**Debitele vor fi relativ staționare,** exceptând râurile din bazinele superioare și mijlocii ale râurilor: Vișeu, Iza Tur, Someș, Crasna, Barcău, Crișuri, Arieș, Moldova, Bistrița și Trotuș bazinul superior al Begăi și unele râuri din bazinul superior și inferior al Mureșului, unde vor fi în creștere ca urmare a precipitațiilor prognozate, cedării apei din stratul de zăpadă și propagării. Pe râurile din bazinele: Timiș, Bârzava, Moravița, Caraș, Nera, Cerna, Jiu, Olt, bazinul mijlociu și inferior al Begăi, bazinele inferioare ale râurilor: Vișeu, Iza Tur, Someș, Crasna, Barcău, Crișuri, Mureș, Arieș, debitele vor fi în scădere.

Se vor mai menține **peste COTELE DE ATENȚIE, în scădere, cursurile inferioare ale Crasnei la stațiile hidrometrice Domănești (400+75)-jud.SM și Berveni (490+33)-jud.SM (sectoare îndiguite)**.

**DUNĂRE**

**Debitul** la intrarea în ţară (secţiunea Baziaş) în intervalul 06.03.2023 – 07.03.2023 **a fost staţionar,** având valoarea **de** **7900 m3/s**, peste media multianuală a lunii **martie (6700 mc/s).**

În aval de Porţile de Fier debitele au fost în scădere la Gruia și în creștere pe sectorul Calafat– Tulcea.

**Debitul la intrarea în ţară (secţiunea Baziaş) va fi în scădere (7800 m3/s).**

În aval de Porțile de Fier debitele vor fi în scădere pe sectorul Gruia – Tr. Măgurele, relativ staționare pe sectorul Zimnicea – Oltenița și în creștere pe sectorul Călărași – Tulcea.

**2.** **Situația meteorologică în intervalul 06.03.2023, ora 09.00 – 07.03.2023, ora 06.00**

**ÎN ŢARĂ**

**Vremea s-a încălzit față de ziua precedentă** în cea mai mare parte a țării și a fost caldă pentru această dată, excepție făcând nord-vestul unde s-a menținut ușor mai rece. Cerul a fost variabil, însă din a doua parte a zilei aria nebulozității și a precipitațiilor s-a extins treptat dinspre vestul teritoriului și a cuprins regiunile intracarpatice și pe arii restrânse celelalte zone. S-au semnalat precipitații slabe cantitativ, care au fost îndeosebi sub formă de ninsoare local la munte, mixte în Maramureș și pe suprafețe mici în jumătatea sudică a Transilvaniei, mai ales ploaie în Crișana și doar sub formă de ploaie local în Banat, restul Transilvaniei, pe alocuri în Oltenia și izolat în Muntenia și Dobrogea. Vântul a suflat slab și moderat, cu intensificări în zona înaltă a Carpaților Orientali și a Munților Apuseni, unde rafalele au fost de 70...80 km/h, dar pe arii restrânse pe parcursul zilei și în sud-estul Transilvaniei, cu viteze de 45...50 km/h. S-a menținut strat de zăpadă în zona montană și măsura la ora 20, în platformele stațiilor meteorologice, până la 195 cm în Munții Făgăraș. Temperaturile maxime s-au încadrat între 3 grade la Ocna Șugatag, Toplița și Joseni și 15 grade la Moldova Nouă, iar la ore 6 se înregistrau valori termice cuprinse între -6 grade la Târgu Secuiesc și 7 grade la Sulina și Gura Portiței.

**LA BUCUREŞTI**

**Vremea a fost frumoasă și ușor mai caldă** decât în mod obișnuit pentru această perioadă. Cerul a fost variabil, iar vântul a suflat slab și moderat. Temperatura maximă, comparabilă cu cea din ziua precedentă, a fost de 11 grade, iar la ora 6 se înregistrau -2 grade în Băneasa, 0 grade la Afumați și 2 grade la Filaret.

 **3. Prognoza meteorologică în intervalul 07.03.2023, ora 09.00 – 08.03.2023, ora 09.00**

**ÎN ŢARĂ**

**Vremea se va încălzi față de ziua precedentă,** iar în sudul și estul țării va deveni mult mai caldă decât în mod obișnuit. Cerul va fi mai mult noros în regiunile intracarpatice, unde local și temporar va ploua, însă dimineața și noaptea în Maramureș și Transilvania trecător se vor semnala precipitații sub formă de lapoviță și ninsoare. În zona de munte precipitațiile vor fi mixte. În restul teritoriului vor fi înnorări temporare și doar cu totul izolat ploi slabe. Vântul va sufla slab și moderat, temporar cu intensificări la munte, mai ales la altitudini mari, unde se vor depăși 70...80 km/h dar pe arii restrânse și la cote mai reduse și în nord-vest, centru și sud-est, cu rafale de 45...50 km/h. Temperaturile maxime se vor încadra în general între 7 și 17 grade, iar cele minime vor fi cuprinse între -2 și 7 grade. Izolat, la începutul și sfârșitul intervalului, va fi ceață.

**LA BUCUREŞTI**

**Vremea se va încălzi față de ziua precedentă,** astfel că temperatura maximă, cu mult peste cea specifică datei, se va situa în jurul valorii de 16 grade. Cerul va fi variabil, iar vântul va sufla moderat pe parcursul zilei și slab noaptea. Temperatura minimă va fi de 2...4 grade.

**4. Buletin nivometeorologic pentru perioada 06.03.2023 ora 20 - 07.03.2023 ora 20**

**Fenomene meteo predominante: Local ninsori. Temperaturi în creștere ușoară.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC MODERAT (2)** |
| **Munții Țarcu-Godeanu**  | **RISC ÎNSEMNAT (3)** | **RISC MODERAT (2)** |
| **Munții Parâng- Șureanu** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3) şi** **RISC MODERAT (2)** | **RISC ÎNSEMNAT (3) şi** **RISC MODERAT (2)** |
| **Munții Vlădeasa – Muntele Mare** | **RISC MODERAT (2)** | **RISC MODERAT (2)** |

**Evoluția vremii în intervalul 05.03.2023 - 06.03.2023:**

Vremea s-a răcit, devenind geroasă noaptea și dimineața în zonele de creastă, iar temperaturile au

devenit predominant negative în întreaga arie montană. Cerul a fost variabil, temporar noros. Pe arii restrânse s-au semnalat ninsori slabe în nordul Carpaților Orientali. Vântul a suflat în general moderat, cu intensificări trecătoare de 60-80 km/h pe creste, în special pe cele din Carpații Orientali și din vestul Carpaților Meridionali. Local s-a semnalat ceață, asociată trecător și cu depuneri de chiciură. Stratul de zăpadă nu a înregistrat variații importante, scăzând cu cel mult 1 cm la câteva stații meteorologice.

**În data de 06.03.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 195 cm la Bâlea-Lac, 141 cm la Vf. Omu, 137 cm la Vf. Țarcu, 58 cm la Cuntu, 31 cm la Parâng, 25 cm la Păltiniș, 18 cm la Sinaia-1500.

**Carpaţii Orientali:** 149 cm la Vf. Călimani, 75 cm la Vf. Iezer, 79 cm la Ceahlău-Toaca, 60 cm la Vf. Lăcăuți, 52 cm la Bucin, 26 cm la Penteleu.

**Carpaţii Occidentali:** 43 cm la Stâna de Vale, 26 cm la Băișoara, 31 cm la Vf. Vlădeasa, 30 cm la Semenic, 9 cm la Roșia Montană.

 **Prognoza vremii în intervalul 06.03.2023, ora 20:00 - 07.03.2023, ora 20:00:**

Vremea se va încălzi ușor, iar temperaturile diurne vor deveni mâine pozitive, la orele prânzului, sub 1800 m în Carpații Meridionali și sub 1500 în Carpații Orientali și Occidentali. Cerul va fi variabil, temporar noros. Local se vor semnala ninsori în cursul nopții în toate masivele, iar în cursul zilei de mâine pe arii restrânse se vor semnala predominant ninsori, trecător lapovițe sau ploi la altitudinile joase din Carpații Meridionali. Pe arii restrânse în Carpații Occidentali și în nordul celor Orientali, cantitățile de precipitații vor depăși 10-15 l/mp. Vântul va sufla în general moderat, cu unele intensificări mai susținute în zonele înalte ce vor atinge 70-80 km/h, spulberând trecător zăpada pe creste. Local se va semnala ceață, asociată izolat și cu depuneri de chiciură.

Temperaturi prognozate în intervalul 06.03.2023 ora 20 - 07.03.2023 ora 20:

**Peste 1800 m: temperaturi minime**: -10..-4 grade

**temperaturi maxime:** -8..-3 grade

**Sub 1800 m: temperaturi minime:** -4..1 grad

**temperaturi maxime: -**2..5 grade (cu cele mai scăzute valori în nordul Carpaților Orientali).

**Vânt la peste 2000 m:** din sector vestic și sud-vestic, cu viteze temporare de 70-80 km/h.

**Altitudinea izotermei de 0 grade:** în creștere ușoară. în general între 500-1200 m, cu cele mai ridicate valori în Carpații Meridionali și cu cele mai scăzute în nordul Carpaților Orientali.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, zăpada s-a consolidat ușor în ultimele zile, dar la suprafață se mai întâlnesc zone

cu un strat instabil în primii 40 cm, cu rezistență în general redusă și coeziune slabă între cristale. Stratul de zăpadă este mai consistent pe versanții cu expunere nordică. În interiorul stratului întâlnim cruste mai vechi de gheață, peste care straturile mai puțin rezistente din partea superioară pot aluneca, sub acțiunea unor suprasarcini. În zonele de creastă se întâlnesc cornișe, iar în apropierea crestelor sunt formate plăci de vânt, cele mai recente pe versanții estici și nordici. Pe văi și în zonele adăpostite sunt depozite însemnate de zăpadă, care depășesc pe alocuri 2-3 metri.

Se mențin local condițiile de declanșare a avalanșelor de dimensiuni medii și cu totul izolat mari, prin dislocarea și alunecarea stratului mai puțin stabil din partea superioară sau prin ruperea plăcilr de vânt, ce pot angrena în anumite situații și straturile mai vechi, mai ales la supraîncărcări.

Sub 1800 m stratul este parțial consolidat și de dimensiuni reduse, mai ales pe versanții sudici.

Stratul este mai consistent pe versanții nordici. Se mai pot declanșa avalanșe de dimensiuni mici și izolat medii în etajul altitudinal 1600-1800 m. Riscul de declanșare al avalanșelor va fi prezent mai ales la supraîncărcări mari, dar sunt condiții pentru unele curgeri la orele amiezii.

**Munţii Bucegi:** **RISC MODERAT (2)**

La peste 1800 m, stratul de zăpadă este în mare parte stabilizat, exceptând anumite pante cu acumulări mai mari de zăpadă, în care este mediu stabilizat. În partea sa superioară se mai întâlnesc local zone cu rezistență scăzută, iar în zonele de creastă cornișe și plăci de vânt de grosimi variabile. În zonele adăpostite regăsim troiene și depozite ce depășesc pe alocuri 2 metri. În unele zone din interiorul stratului se regăsesc segmente cu rezistență relativ redusă, alcătuite din cristale fațetate și de tip cupă. Pe pantele suficient de înclinate sunt unele condiții pentru declanșarea de avalanșe de dimensiuni mici sau medii, mai ales în condiții de supraîncărcări mari ale stratului, iar în apropierea crestelor există riscul ruperii plăcilor de vânt.

La altitudini de sub 1800 m, stratul de zăpadă este umezit în partea superioară, de dimensiuni reduse și parțial consolidat. La suprafață se vor forma unele cruste de îngheț noaptea și dimineața. Se mențin condiţiile pentru declanșarea unor avalanșe de dimensiuni mici și cu totul izolat medii la peste 1600 m, la supraîncărcări mari ale stratului.

**Munții Țarcu-Godeanu: RISC ÎNSEMNAT (3)**

La peste 1800 m stratul s-a consolidat ușor în partea sa superioară, dar prezintă local zone cu rezistență mai scăzută în primii 20-25 cm. În zona crestelor se întâlnesc cornișe, pe versanți unele plăci de vânt, iar pe văi și în zonele adăpostite, troiene şi depozite mai consistente de zăpadă. În profunzime stratul este în general consolidat. Pe pantele suficient de înclinate se pot declanșa avalanșe de dimensiuni medii, prin dislocarea stratului parțial și local instabil de la suprafață, care în cazuri izolate poate antrena și straturi mai vechi, sau prin ruperea și alunecarea plăcilor de vânt din apropierea crestelor. Riscul declanșării avalanșelor va fi prezent la supraîncărcări ale stratului.

La altitudini de sub 1800 m, stratul de zăpadă este umezit și ușor consolidat. La suprafață se vor forma unele cruste de îngheț noaptea și dimineața. Se mențin condiţiile pentru declanșarea unor avalanșe de dimensiuni mici și izolat medii la peste 1500 m, în special la supraîncărcări mari ale stratului, dar izolat pot apărea spontan și curgeri la orele amiezii.

**Munții Parâng-Șureanu: RISC ÎNSEMNAT (3)**

La peste 1800 m, stratul s-a stabilizat ușor, dar mai prezintă local zone instabile în primii 20-30 cm, cu rezistență și coeziune redusă. În apropierea crestelor sunt formate plăci de vânt, pe creste cornișe, iar pe văi și pe pantele adăpostite sunt troiene şi depozite consistente de zăpadă. Stratul mai vechi, aflat dedesubt, este format din zăpadă întărită, cu cruste intercalate de gheață. Pe pantele suficient de înclinate se pot declanșa avalanșe de dimensiuni medii, prin alunecarea stratului cu rezistență local scăzută de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, la supraîncărcări ale stratului.

La altitudini sub 1800 m, stratul este ușor consolidat, la dimensiuni reduse și umezit la altitudini joase.

Vor fi condiţii pentru declanșarea unor avalanșe de dimensiuni mici și izolat medii la peste 1500 m, mai ales la supraîncărcări mari ale stratului, dar curgeri izolate pot apărea la orele amiezii.

**Munţii Rodnei:** **RISC ÎNSEMNAT (3)**

La peste 1800 m, în partea superioară a stratului se întâlnesc două straturi de zăpadă cu rezistență

scăzută și coeziune slabă între cristale, de grosimi importante, iar cel superior, mai instabil, are grosimi ce depășesc pe alocuri 30-40 cm. Pe văi și în zonele adăpostite sunt troiene şi depozite însemnate, ce depășesc 2 m. În zona crestelor sunt formate cornișe și numeroase plăci de vânt. Stratul vechi de zăpadă, din profunzime, este compactat și întărit.

Pe pantele suficient de înclinate și pe văile unde sunt depozite mari de zăpadă, se pot declanșa avalanșe de dimensiuni medii și izolat mari, prin alunecarea straturilor puțin rezistente din partea superioară sau prin ruperea plăcilor de vânt, riscul fiind prezent mai ales la supraîncărcări, dar putând apărea izolat și în mod spontan. Avalanșele pot angrena izolat și straturile subiacente, mai vechi.

La altitudini de sub 1800 m, stratul de zăpadă este încă local consistent, cu stabilitate și rezistență

relativ scăzute, fiind depus peste zăpada mai veche, întărită. Chiar dacă zăpada s-a consolidat ușor, se pot produce avalanșe de dimensiuni mici sau medii la altitudini de peste 1500 m, prin alunecarea stratului superior, parțial stabilizat și cu rezistență redusă, peste straturile mai dure și mai vechi de la bază. Riscul declanșării avalanșelor va fi prezent la supraîncărcări oricât de slabe.

**Munţii Călimani-Bistriţei-CEAHLAU: RISC ÎNSEMNAT (3) şi RISC MODERAT (2)**

La peste 1800 metri, în partea superioară a stratului întâlnim zăpadă cu rezistență scăzută, în masivele Călimani și Bistriței în primii 50-60 cm, iar în Masivul Ceahlău local în primii 20-25 cm. Pe văi și în locurile adăpostite sunt formate depozite mari de zăpadă, ce depășesc pe alocuri 1-2 m în Călimani. Stratul superior s-a tasat ușor, dar continuă să aibă rezistență scăzută și poate aluneca cu ușurință peste vechiul strat, compact și întărit. În apropierea crestelor se întâlnesc plăci de vânt consistente. Pe pantele suficient de înclinate se pot declanșa avalanșe de dimensiuni medii și izolat mari în Călimani și Bistriței, prin alunecarea stratului puțin stabilizat din partea superioară sau prin ruperea plăcilor de vânt, riscul fiind prezent mai ales la supraîncărcări, dar putând apărea izolat și în mod spontan. În unele cazuri se pot antrena în avalanșe și straturile din profunzime. Riscul este însemnat în masivele Călimani și Bistriței și moderat în masivul Ceahlău.

La altitudini mai mici de 1800 de metri, pe anumite văi și pe versanții vestici ai Munților Călimani și Bistriței, stratul cu rezistență mai redusă depășește local 40-50 cm. Zăpada s-a consolidat ușor în Masivul Ceahlău și la altitudini mai joase în Călimani și Bistriței. Pe pantele suficient de înclinate, vor fi condiții pentru declanșarea spontană a unor avalanșe de dimensiuni mici și medii la peste 1500 m, mai ales pe văile unde sunt acumulări mai importante, prin alunecarea zăpezii din partea superioară a stratului, riscul fiind însemnat în masivele Călimani și Bistriței. Riscul va apărea cu precădere în condiții de supraîncărcări.

**Munţii Vlădeasa, Muntele Mare:** **RISC MODERAT (2)**

Stratul de zăpadă este înghețat și consolidat în mare parte. În unele zone, stratul de zăpadă este parțial instabil în partea sa superioară, pe grosimi de 20..30 cm, cu o coeziune mai slabă între cristale și cu stratul mai vechi, peste care poate aluneca pe pantele mai înclinate, în condiții de supraîncărcări. În zonele mai înalte se regăsesc plăci de vânt mai vechi. La altitudini joase, temperaturile pot fi ușor pozitive la orele prânzului, iar zăpadă mai umedă. Noaptea și dimineața, la suprafața stratului se vor forma cruste de îngheț.

Pe pantele suficient de înclinate și pe văile adăpostite, unde sunt acumulări mai consistente de zăpadă, se pot declanșa avalanșe de dimensiuni mici sau izolat medii prin alunecarea stratului superior peste stratul vechi și relativ compact, sau prin ruperea și alunecarea unor plăci de vânt formate în apropierea crestelor, riscul fiind prezent în special la supraîncărcări. Avalanșe de topire de dimensiuni mici pot apărea în mod spontan la altitudini mai joase la orele amiezii.

**Notă: RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Siret** inf. despre o **poluare accidentala a apelor raului Targului, cu ape menajere provenind de la Spitalul de Boli Cronice din orasul Siret, jud. Suceava, din data de 06.03.2023, ora 14:00. Nu s-a observat mortalitate piscicola**.

În urma efectuării buletinelor de analiză se constată că scugerile de ape uzate de pe malul stâng al pârâului Târgului nu conduc la schimbarea clasei de calitate a cursului de apă. Acesta își menține clasa a III-a de calitate atât în amonte cât și în aval de scurgerile de ape uzate din fanta amenajată în palplanșe.

De asemenea din analiza efectuată pe apele prelevate din fanta identificată în palplanșe se confirmă proveniența acestora respectiv ape uzate neepurate.

Pentru încetarea fenomenului și implicit eliminarea riscului de poluare a pârâului Târgului s-a dispus de către reprezentanții S.G.A. Suceava și G.N.M. Suceava, Primăriei Orașului Siret (administratorul Spitalului de Boli Cronice) luarea tuturor măsurilor necesare în vederea identificării sursei evacuării de ape uzate și stopării acesteia.

**ABA Mures** **şi GNM-CJ Hunedoara** informeaza despre o **poluare accidentala cu ape de culoare maro, a apelor Pârâului Tampa, la intrare in loc. Simeria dinspre Deva, podul peste DN7, malul drept, jud. Hunedoara, din data de 06.03.2023, orele 08:20.** Personalul de specialitate din cadrul SGA Hunedoara s-a deplasat pe teren pentru investigatii. S-a identificat zona caminului 2, staţie pompe cu recirculare levigat, provenit din depozit, fără a se cunoaşte cantitatea scursă, aparţinând de depozitul de deşeuri municipale CMID Bârcea Mare, operator SUPERCOM SA.

**S-au prelevat probe de apă din trei locaţii: pârârul Tâmpa aval podeţ peste DN7
Simeria, pârâu necadastrat afluent pârâu Tâmpa, unde s-a produs deversarea de levigat, de la confluenţa pârâului tâmpa cu râul Mureş.**

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**GNM-CJ Constanta** informeaza despre **stingerea unui incendiu de stufaris si vegetatie uscata izbucnit in data de 06.03.2023, ora 12:45, care a afectat 0,4 ha pe malul Dunarii, in zona orasului Harsova, com. Vadu Oii, jud. Constanta. Nu a fost stabilita cauza producerii incendiului. ISU Dobrogea a intervenit pentru stingerea incendiului care a fost lichidat la ora 13:53**. Nu au fost inregistrate victime.

***GNM-CJ Brașov şi APM Braşov*** revin cu informaţii suplimentare despre izbucnirea, în data de 03.03.2023, în jurul orei 17:20, unui incendiu la o hală aparținând societății Remat Brașov SA, pe strada Calea Feldioarei, nr. 27 municipiul Brașov. În interiorul halei de producţie 81, se aflau deșeuri de hârtie-carton (deșeuri nepericuloase). Echipa de permanență a G.N.M.-C.J. Brașov s-a deplasat pe teren pentru evaluarea situației. ***Incendiul a fost întreţinut de cantităţile mari de materiale depozitate în hală, cu degajări mari de fum la interiorul halei dar şi în exteriorul acesteia. Cauza incendiului a fost o scânteie mecanică. Au ars aproximativ 25 tone de deşeuri hârtie carton şi a fost deteriorată hala pe 200mp. Incendiul a fost stins de ISUJ Braşov la ora 20:40, nefiind înregistrate victime.***

**Agenţia Naţională pentru Protecţia Mediului** informează că, din rezultatele analizelor efectuate în data de 03.03.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**MS-2, mun. Targu Mures, jud. Mureş**

**IS-2, mun. Iasi, jud. Iasi.**

**Agenţia Naţională pentru Protecţia Mediului** informează că, din rezultatele analizelor efectuate în data de 05.03.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**B-28, loc. Glina, jud. Ilfov.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**ABA Siret** inf. ca **in data de 06.03.2023, in albia minora a raului Bicaz, in loc. Bicaz-Chei, jud. Neamt sunt cazuti 12 arbori (brazi si fagi), ca urmare intensificarilor de vant din zona. La fata locului s-a deplasat un agent hidrotehnic din cadrul formatiei Bistrita Amonte-SGA Neamt constatand ca in apropierea primului popas de la iesirea din Bicaz chei spre Lacu Rosu se confirma prezenta arborilor cazuti.** Aceasta zona se afla in administrarea Directiei Silvice Neamt si face parte din Parcul National Cheile Bicazului-Hasmas. Se solicita Directiei Silvice Neamt luarea de masuri pentru inlaturarea cu celeritate din albia minora a raului Bicaz a arborilor cazuti. La acest moment curgerea raului Bicaz nu este impiedicata, nefiind inregistrata ridicarea nivelului in amonte de arborii cazuti. Raul nu prezinta sloiuri de gheata.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 03.03.2023 – 06.03.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 0.-\*+//\*/\* \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

 DIRECȚIA COMUNICARE